google/wiki40b huggingface dataset:
Schengenský informačný systém

Schengenský informačný systém je informačný systém využívaný štátmi Schengenu, Nórskom a Islandom.
Schengenský systém sa z pôvodného počtu piatich krajín rozrástol o Taliansko (1990), Španielsko a Portugalsko (1991), Grécko (1992), Rakúsko (1995), Dánsko, Švédsko a Fínsko (1996). Spojené kráľovstvo a Írsko sa pripojili v roku 2005 – 2006). SIS pozostáva z dvoch častí: 1. centrálny informačný systém (C. SIS) so sídlom v Štrasburgu slúži na preberanie a šírenie informácií pre všetkých partnerov v rámci Schengenskej zmluvy, zohráva úlohu notára a garanta kompletnosti údajov v SIS. Za jeho správu je zodpovedné Francúzsko. 2. národný informačný systém (N. SIS), ktorý zriadila a na svoje náklady prevádzkuje každá zo zmluvných strán. SIS obsahuje informácie o hľadaných, nezvestných osobách, odcudzených veciach (vozidlá, bankovky, doklady, strelné zbrane). Súbor údajov každého národného SIS slúži k automatizovanému vyhľadávaniu na území vlastného štátu, pričom priame vyhľadávanie dát v identickom súbore národného SIS iného štátu nie je možné. Od roku 2007 má byť spustená nová verzia tzv. SIS II, ktorá zahŕňa ďalších 10 nových členských štátov Európskej únie a Švajčiarsko a obsahuje nové kategórie záznamov (lode, lodné motory, lietadlá, kontajnery, umelecké diela, zvieratá, luxusné predmety a iné zistiteľné veci, a tiež biometrické dáta, napr. fotografie, odtlačky prstov ap.). Prístup k údajom zhromaždeným v SIS majú výhradne orgány vykonávajúce kontroly na hraniciach, orgány kompetentné na vykonávanie ďalších policajných a colných kontrol vo vnútrozemí a orgány vydávajúce víza a povolenia na pobyt. SIS pomáha udržať bezpečnosť a verejný poriadok v schengenskom priestore a prispieva k plynulej práci v oblasti udeľovania víz, povolení k pobytu a policajnej spolupráce. Jeho zavedenie je jednou z podmienok pre zrušenie kontrol na vnútorných hraniciach schengenského priestoru.
Pradère-les-Bourguets

Poloha

Obec má rozlohu 4,89 km². Najvyšší bod je položený 160 m n. m. a najnižší bod 128 m n. m.

Obyvateľstvo

Počet obyvateľov obce je 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fenouillet (Pyrénées-Orientales)

Poloha

Obec má rozlohu 18,76 km². Najvyšší bod je položený 1 208 m n. m. a najnižší bod 373 m n. m.

Obyvateľstvo

Počet obyvateľov obce je 85 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Považské podolie

Poloha

Považské podolie zaberá stredný tok Váhu, približne od Žiliny po Nové Mesto nad Váhom. Susedí s Javorníkmi na severe, s Bielymi Karpatmi na západe, s Myjavskou pahorkatinou a Malými Karpatmi na juhozápade, s Podunajskou pahorkatinou a Považským Inovcom na juhu, so Strážovskými vrchmi na východe a napokon so Súľovskými vrchmi na severovýchode. Rieka Váh spája tri stupne: najvyššie položenú Bytčiansku kotlinu, oddelenú pahorkatinou v oblasti mesta Považská Bystrica (ktorá je súčasťou bradlového pásma) od susednej Ilavskej kotliny ležiacej juhozápadne od nej. Najnižšie a najjužnejšie leží Trenčianska kotlina, pričom predel medzi ňou a Ilavskou kotlinou leží zhruba na spojnici Brezina na ľavom brehu a Skalka na pravom brehu Váhu pri Trenčíne. Najvyšším bodom Považského podolia je Ondrejová (509 m n. m.) pri Považskej Bystrici, najnižším bodom je miesto, v ktorom Váh vteká do Podunajskej pahorkatiny (cca 180 m n. m.) v oblasti tzv. Beckovskej brány.

Geologická stavba

Bytčianska kotlina je budovaná prevažne pieskovcami, siltovcami a ílovcami s ojedinelými sklzovými telesami a vápencami z vrchného eocénu až oligocénu. Oblasť Považskej Bystrice je utváraná ílovcami, siltovcami, pieskami, pieskovcami, štrkmi, zlepencami, ojedinele aj evaporitmi a vápencami z obdobia spodného miocénu. Ilavská kotlina leží na íloch, siltoch, pieskoch, štrkoch z vrchného miocénu až pliocénu a oblasť Trenčianskej kotliny je značne rôznorodá, s prevahou ílovcov, siltovcov, pieskovcov a zlepencov spodného miocénu v južnej a západnej časti kotliny. Oblasť južne od Trenčína sa vyznačuje skôr výskytom ílov, siltov, pieskov a štrkov obdobia vrchného miocénu až pliocénu.

Pôdny kryt

Fluvizeme vo všetkých troch kotlinách sledujú koryto Váhu, pričom v Ilavskej a Trenčianskej kotline je pás fluvizemí zreteľne širší na pravom brehu ako na ľavom, kým v Bytčianskej kotline je viac-menej rovnomerný na oboch brehoch Váhu. V oblasti mesta Považská Bystrica prevažujú kambizeme nasýtené a v oblasti južne od mesta Trenčín kambizeme na viatych pieskoch. Z Bielych Karpát a Strážovských vrchov vybiehajú do doliny Váhu aj polohy rendzín. Z pôdnych druhov, prevažujú v Ilavskej a Trenčianskej kotline piesčité a hlinito-piesčité pôdy, v Bytčianskej kotline piesčito-hlinité až hlinité pôdy.

Rastlinné spoločenstvá

Z floristického hľadiska sú pozoruhodné brehové porasty riečky Súčanka medzi obcami Dolná Súča a Skalka nad Váhom a tiež Seleckého potoka medzi obcami Selec a Trenčianske Stankovce. Ďalej významnými lokalitami sú Prepadlisko (slatinné jelšiny s močiarnymi spoločenstvami), Hájnica (xerotermofilné trávne a lesostepné spoločenstvá), Kobela (ochrana teplomilných rastlinných aj živočíšnych druhov), Turecký vrch (xerotermná skalná step a lesostepné spoločenstvá duba plstnatého).
Campoussy

Poloha

Obec má rozlohu 17,04 km². Najvyšší bod je položený 1 144 m n. m. a najnižší bod 391 m n. m.

Obyvateľstvo

Počet obyvateľov obce je 45 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olbiades

Olbiades alebo Olbiadés (starogr. Ολβιάδης – Olbiadés) bol grécky maliar v 3. storočí pred Kr.     
Olbiades, maliar z Atén, tvoril v 1. polovici 3. stor. pred Kr. Zo starovekých autorov sa o jeho maľbe (nástennej) zmienil len Pausanias, ktorý uvádza, že sa nachádzala v priestoroch aténskeho buleutérionu (radnice): „...Olbiades potom (zobrazil) Kallippa, ktorý viedol Aténčanov k Termopylám, aby zabránili Galom vpadnúť do Grécka“
Galovia (Kelti) vpadli do Macedónie a Grécka v roku 279 pred Kr. a dostali sa až k Delfám.
Lançon (Ardennes)

Poloha

Obec má rozlohu 8,24 km². Najvyšší bod je položený 218 m n. m. a najnižší bod 107 m n. m.

Obyvateľstvo

Počet obyvateľov obce je 39 obyvateľov (2009).
Graf vývoja obyvateľstva:
Zdroje: INSEE
Brescia (provincia)

Geografia

Provincia sa nachádza na severe Apeninského polostrova. V tejto provincií sa nachádzajú tri veľké jazerá (Lago d'Iseo, Lago di Garda a Lago d'Idro) a ďalšie menšie jazerá v horách.

Šport

Taliansky futbalový klub Brescia Calcio hrá v súčasnosti v Serie B, druhej najvyššej talianskej futbalovej súťaži.
Tournefeuille (mesto)

Poloha

Mesto má rozlohu 18,17 km². Najvyšší bod je položený 190 m n. m. a najnižší bod 146 m n. m.

Obyvateľstvo

Počet obyvateľov je 25 763 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Anna Stanhopeová

Detstvo

Narodila sa v Sudbury v Suffolku ako dcéra sira Eduarda Stanhopea zo Sudbury a Alžbety Bourchierovej. Mala dvoch nevlastných bratov z otcovho prvého manželstva s Avelinou Cliffordovou – Richarda Stanhopea a sira Michaela Stanhopea. Jej dátum narodenia však neznámy.
Jej starí rodičia z otcovej strany boli Sir Thomas Stanhope a Mária Jerninghamová. Starí rodičia z matkinej strany boli Fulke Bourchier, druhý barón z Fitzwarynu a Alžbeta Dynhamová. Cez matkinu stranu bola Anna priamym potomkom Thomasa z Woodstocku, mladšieho syna kráľa Eduarda III. a Filipy z Hainault.
Anna bola veľmi povrchná a hrdá, no napriek tomu bola veľmi inteligentná a rozhodná. Antonio de Guaras, španielsky obchodník žijúci v Londýne, o nej povedal: Je viac trúfalá ako Lucifer.

Annino prvé manželstvo

V roku 1535 sa vydala za sira Eduarda Seymoura, staršieho brata Jany Seymourovej, tretej manželky anglického kráľa Henricha VIII. Pre Eduarda to bolo druhé manželstvo – jeho prvou manželkou bola Katarína Fillolová, s ktorou sa rozviedol, keď zistil, že mala pomer s jeho otcom.
Krátko po kráľovej svadbe s Janou sa Eduard stal vikomtom z Beauchampu a o jeden a pol roka, v októbri 1537, získal titul grófa z Hertfordshiru a z Anny sa tak stala grófka tohto panstva. Neskôr, v roku 1547, keď sa jej manžel stal prvým vojvodom, získala titul vojvodkyňa zo Somersetu.

Vzťah s kráľovnou Janou Seymourovou

Anna bola dobrou priateľkou princeznej Márie a jej nevlastnej matky Jany Seymourovej. Preto sa aj kráľovná Jana stala krstnou matkou Anninho prvého dieťaťa, Eduarda, ktorý sa narodil vo februári 1537. Krstiny sa konali na Chester Place. Okrem kráľovnej sa krstnými rodičmi stali Thomas Cromwell a princezná Mária. Dieťa však zomrelo ešte vo veku dvoch rokov. Ďalší Annin syn, ktorý sa narodil v máji 1539, sa dožil vysokého veku – zomrel v roku 1621, teda keď mal osemdesiatdva rokov. Tento syn neskôr zdedil titul prvý gróf z Hertfordshiru, v dospelosti sa oženil s lady Katarínou Greyovou, jednou z možných uchádzačov o anglický trón, s ktorou mal dvoch synov.

V celom Anglicku bolo dobre známe, že Anna mala veľký vplyv na svojho manžela. Narodilo sa im desať detí.

Smrť

Jej druhý manžel zomrel 26. januára 1581. Po zvašok svojho života žila na Shelforde. Zomrela 16. apríla 1587 a je pochovaná vo Westminsterskom opátstve, kde je jej maľovaná hrobka vystavená. Pomník má v kostole sv. Petra a Pavla vo Shelforde.
Regnéville-sur-Meuse

Poloha

Obec má rozlohu 3,81 km². Najvyšší bod je položený 255 m n. m. a najnižší bod 180 m n. m.

Obyvateľstvo

Počet obyvateľov obce je 43 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prüger-Wallnerova záhrada

Prüger-Wallnerova záhrada je historický park alebo záhrada v Starom Meste v Bratislave na Nekrasovovej ulici.
Vznikla koncom 19. storočia, keď sa začali stavať vily na severovýchodnom svahu kopca s Horským parkom. Prüger-Wallnerovci, majitelia hotelov Carlton a Savoy si dali postaviť vilu na Havlíčkovej ulici. Na terase bol malý bazén, terén záhrady bol upravený v prírodno-krajinárskom štýle ako okrasná záhrada. Zvyšok pozemku sa používal ako úžitková záhrada. Pestovali sa tu kvety a zelenina, na južnej časti sú štyri skleníky a domček s kotolňou, ktorá ich vykuruje.
Poedit

Poedit je slobodný, multiplatformový softvér s otvoreným zdrojovým kódom, ktorý je grafickým rozhraním nad knižnicou gettext a umožňuje pohodlným spôsobom upravovať súbory katalógov s príponou .po, ktoré sú určené na prekladanie a lokalizovanie programov do iných jazykov ako je pôvodný jazyk programu.
Grafické používateľské rozhranie editora je vytvorené pomocou wxWidgets a samotný editor je vydaný s licenciou MIT.
Kaze no tó

Kaze no tó (jap. 風の塔, angl. Tower of Winds, dosl. Veterná veža) je budova v Jokohame postavená v roku 1986. Autorom je japonský architekt Tojoo Itó, ktorý je jedným z najmodernejších a vplyvných architektov. Je známy pre vytváranie extrémnej koncepcie budovy, v ktorej sa snaží spojiť fyzické a virtuálne svety. Je popredným zástancom architektúry, ktorá sa zaoberá otázkami ako „moderné simulované mesto.“
Projekt nefiguruje ako novostavba, ale ako transformácia existujúcej železobetónovej veže postavenej v 60. rokoch s funkciou vodného rezervoára pre klimatizačný systém a vetracie zariadenie nákupného strediska pod ním. Rozhodnutie o redizajne štruktúry prišlo s príležitosťou 30. výročia otvorenia neďalekej jokohamskej stanice Niši-guči. Návrh Tojooa Itóa bol jedným z desiatich predložených návrhov od rôznych architektov a projektantov a vybraný bol pre svoju schopnosť premeniť anonymnú stavbu na silný mestský orientačný prvok.

Architektúra

Veža je vysoká 21 metrov a nachádza sa v blízkosti hlavnej stanice. Stará betónová konštrukcia je pokrytá panelmi z perforovaného hliníka a kovovými listmi, ktoré umožňujú osvetľovaciemu systému vytvárať zrkadlové efekty.
Počas dňa stojí veža ako vysoký nepriehľadný objekt. Jeho hliníkové opláštenie slúži ako zrkadlo dosky a tienenie pre svetla vo vnútri. V noci svetlá a reflexné povrchy „tancujú na hudbu z mesta“, prvky ovládané počítačom reagujú na ľudské aj prírodné sily: okolité zvuky, silu vetra, denný čas a ročné obdobie. Obrazy, ktoré nasledujú ukazujú rôzne vzory a stupne transparentnosti, ktoré sú dosiahnuté kombináciou viac ako 1000 lampami, 12 neónovými obručami a 30 svetelnými záplavami. Posledné sú situované na zemi a osvetľujú vežu zdola. Itó vytvoril umelecké dielo - architektúru jednoduchosti, ktorá odráža zložitosť a charakter mesta a jeho obyvateľov. Jeho vplyvom je hudba životného prostredia v kombinácii s ľudskou interakciou a vplyvom naňho. V tomto projekte svetlo cez architektúru interpretuje zvuky mesta. Veža je príkladom virtuálnej architektúry, kde hmotnú substanciu nahrádzajú iné médiá.

Osvetľovací systém

Osvetľovací systém bol riadený dvoma počítačmi ktoré menili intenzitu a smer svetla z rôznych zdrojov svetla na základe prirodzeného svetla, počasia, rýchlosti vetra a vonkajšieho hluku. Zámerom Toya Ita bolo predovšetkým udržať vzťah budovy s mestom pri živote aj v noci, takže sa budova nevypína, ale aj naďalej spolupracuje so svojím okolím, dokonca aj pri absencii prirodzeného svetla. Na tú dobu to boli veľmi pokrokové myšlienky, v súlade s novým spôsobom vnímania svetla nie len ako funkčného prvku, ale ako neoddeliteľnej súčasti architektúry a dizajnu.
V súčasnosti už stará veža neexistuje, pretože bola zbúraná koncom 90 rokov. Tvorila mestskú ikonu ani nie tak kvôli výške, ako pre neobvyklé efekty vytvorené svetlom.
Bussières (Yonne)

Poloha

Obec má rozlohu 11,62 km². Najvyšší bod je položený 404 m n. m. a najnižší bod 287 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Colombières

Poloha

Obec má rozlohu 10,64 km². Najvyšší bod je položený 33 m n. m. a najnižší bod 0 m n. m.

Obyvateľstvo

Počet obyvateľov obce je 201 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Bujna

Životopis

Študoval na gymnáziu v Banskej Bystrici (1892-1894), v Banskej Štiavnici (1894-1900), na evanjelický teol. škole v Bratislave (1900-1904). Počas pastorácie sa venoval kult.-osvetovej práci medzi Slovákmi na Dolnej zemi, kde bol i seniorom. Autor regionálnych hist. prác kde pôsobil, pohrebných kázní. Po roku 1948 repatrioval do ČSR, žil v Šamoríne a Bratislave.
Maďarské národné hokejbalové družstvo mužov

Vrcholné podujatia

Maďarské družstvo sa zúčastnilo troch turnajov majstrovstiev sveta, prvýkrát v roku 1998. Zakaždým však skončilo na poslednom mieste. Na prvom turnaji v českých Litoměřiciach nevyhralo v žiadnom stretnutí. O rok neskôr vo Zvolene po troch prehrách v základnej skupine hralo iba v nadstavbovej skupine o 5. miesto. V nej dokázalo vyhrať nad Rakúskom, ale prehralo s Nemeckom a skončilo posledné. Po dvanásťročnej odmlke sa zúčastnilo turnaja v Bratislave, na ktorom prehralo všetky zápasy skupiny B divízie a potom aj zápasy play-off a skončilo opäť posledné.
Družstvo sa v roku 2000 zúčastnilo tiež majstrovstiev Európy. Skončilo na ňom predposledné – šieste, keď predstihlo iba družstvo Lotyšska.
Wilhelm Busch (farár)

Výrok

Polovičný kresťan je celý podvodník. (Bileam, Zväzok 5, der Wilhelm Busch Bibliothek, s.82)
Polites z Keramu

Polites alebo Polités (starogr. Πολίτης – Polites/ iný prepis Polités) bol trojnásobný olympijský víťaz v prvom storočí.
Polites z kárskeho Keramu predviedol rýchlosť svojich nôh na 212. olympijských hrách v roku 69, keď zvíťazil až v troch bežeckých disciplínach, v behu na jedno stadion (stadiodromos), behu na dve stadiá (diaulos) a v dlhom behu (dolichos). V Olympii sa beh na jedno stadion zaviedol v roku 776 pred Kr., beh na dve stadiá roku 724 pred Kr., a dolichos roku 720 pred Kr. Na olympijských hrách sa ale beh na jedno stadion považoval za hlavné preteky, menom víťaza týchto pretekov sa označovala celá olympiáda.
Koordinovaný svetový čas

Koordinovaný svetový čas alebo Coordinated Universal Time (UTC) je časový štandard založený na Medzinárodnom atómovom čase s priestupnou sekundou, ktorá sa aplikuje nepravidelne, aby sa dosiahla synchronizácia so spomaľujúcou sa rotáciou Zeme.
Niekedy sa nazýva aj ako Zulu time, označovaný písmenom Z za časovým údajom. UTC je základ systému občianskeho času, jednotlivé časová pásma sa definujú svojimi odchýlkami od UTC. UTC je ako základ systému merania času nástupcom GMT (Greenwich Mean Time – greenwichský stredný čas) a v neformálnom vyjadrovaní sa s ním niekedy zamieňa. Na rozdiel od GMT, ktorý udáva čas platný v časovom pásme základného poludníka, ktorý sa zakladá na rotácii Zeme, sa UTC zakladá na atómových hodinách, tzn. od rotácie Zeme nezávisí.
Keďže rotácia Zeme sa mierne spomaľuje, GMT sa oproti UTC postupne oneskoruje. Aby sa UTC dal používať v praktickom živote, ktorý je s rotáciou Zeme spätý, udržiava sa v rozhraní ±0,9 sekundy od UT1; ak sa táto odchýlka prekročí, o polnoci najbližšieho 30. júna alebo 31. decembra sa pridá alebo (teoreticky) odoberie tzv. priestupná sekunda, takže tento deň sa končí v čase 23.59:60, resp. 23.59:58 (na rozdiel od bežného 23.59:59). K tomuto dochádza v priemere raz za rok až rok a pol. Keďže sa rotácia Zeme spomaľuje, priestupné sekundy sa vždy pridávajú, ale teoreticky sa ráta aj s možnosťou odobratej priestupnej sekundy. O tom, či sa v patričnom termíne priestupná sekunda použije, rozhoduje podľa merania rotácie Zeme International Earth Rotation and Reference Systems Service.
Medzinárodný štandard času UTC sa určuje v národných časových laboratóriách, ktoré sú vybavené atómovými hodinami. Z týchto meraní Bureau International des Poids et Mesures (Medzinárodný úrad mier a váh) určí úplne presnú hodnotu UTC, lebo jednotlivé atómové hodiny sa môžu o niekoľko nanosekúnd navzájom odlišovať.

Názov

Skratka UTC nie je v pravom zmysle slova skratkou. Bola vytvorená ako názov ďalšieho variantu systému UT, pridaním prípony C (označujúcu Coordinated). Dá sa chápať aj ako kompromis medzi anglickou skratkou CUT pre Coordinated Universal Time a francúzskou skratkou TUC pre temps universel coordonné.

Výpočet zo stredoeurópskeho času

Aktuálny UTC čas je možné vypočítať odpočítaním jednej hodiny od stredoeurópskeho času (stredoeurópsky čas je UTC+1), prípadne dvoch hodín pri použití letného času. Ak je v bežnom čase na Slovensku 9 hodín, prípadne 10 hodín v letnom čase, zodpovedá to ôsmim hodinám UTC.
Chalezeule

Poloha

Obec má rozlohu 3,94 km². Najvyšší bod je položený 400 m n. m. a najnižší bod 240 m n. m.

Obyvateľstvo

Počet obyvateľov obce je 1 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Colchester

Colchester je mesto v juhovýchodnom Anglicku. Leží na rieke Colne v grófstve Essex. V roku 2001 tu žilo 104 390 obyvateľov.
Je najstarším zaznamenaným rímskym mestom na britských ostrovoch. Určitý čas bol hlavným mestom rímskej Británie. Colchester si robí nárok na titul najstaršie britské mesto a najstarší doložený trh.
Sídlil tu polomýtický kráľ keltských kmeňov v Británii, ktorý je v Shakespearovom diele nazývaný Castintin.
Historicky potvrdené je však až osídlenie Rimanmi (Camulodunum = pevnosť boha vojny, Camula). Už roku 20 pred Kr. sa tu razili mince.
V roku 61 vtedajšie Camulodunum dobyli a rozvrátili rebelujúci Kelti, ktorí pod vedením kráľovnej Boudicy povstali proti rímskej nadvláde. Po začiatočných úspechoch, kedy sa vzbúrencom podarilo zmasakrovať miestnu rímsku posádku, Rimania povstanie kruto potlačili a hlavným mestom Británie sa potom stal Londýn.

Colchesterský hrad

V roku 1076 začala v Colchesteri na príkaz Viliama I. stavba prvého kráľovského kamenného hradu v Anglicku. Hrad bol postavený na ruinách veľkolepého rímskeho chrámu zasväteného cisárovi Claudiovi. Na základy hradu boli využité klenby chrámu, ktoré sú dodnes v hrade sčasti patrné. Vďaka tomu je najväčším Normanmi postaveným hradom. Na stavbu hradu bol použiť väčšinou materiál z rímskych stavieb, a to vrátane tehál. Hrad bol dokončený v roku 1125. V roku 1216 hrad tri mesiace obliehal a obsadil kráľ Ján I. Bezzemok. Do roku 1350 jeho vojenský význam upadal a budova bola používaná väčšinou ako väzenie. Do roku 1600 už nebol obranyschopný a v roku 1637 sa zrútila strecha. V roku 1629 bol hrad predaný korunou a v roku 1683 sa dostal do vlastníctva Johna Wheeleyho, ktorý niektoré časti hradu zbúral a kameň predal. Toto podnikanie sa však po čase ukázalo ako nerentabilné a skončilo. V roku 1726 kúpil hrad poslanec Charles Gray, ktorý ho začal opravovať a prestavovať. Dal urobiť strechu, kopulu, knižnicu, pracovňu a pod.
Od roku 1920 je hrad vo vlastníctve mesta a od roku 1922 prístupný verejnosti. Hrad sa čiastočne zachoval a dnes je v ňom múzeum venované dejinám rímskeho osídlenia v Británii a Colchestri.
Émerainville

Poloha

Obec má rozlohu 5,46 km². Najvyšší bod je položený 113 m n. m. a najnižší bod 83 m n. m.

Obyvateľstvo

Počet obyvateľov obce je 7 253 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kultúrotvorná funkcia filozofie

Kultúrotvorná funkcia filozofie je prispievanie filozofie k pretváraniu ľudskej spoločnosti na kultúrne spoločenstvo spoľuodhaľovaním predpokladov takejto premeny.
Pokiaľ ide o ľudské indivíduum, kultúrotvornou funkciou filozofie je prispievať ku kultivácii človeka, čiže prispievať k tomu, aby bol človek múdry, krásny a dobrý.
Výroková premenná

Výroková premenná alebo premenná výroku je zložka jazyka výrokovej logiky; výrokové premenné sú symboly výrokov, ktoré vyjadrujeme malými písmenami p, q, r,..., prípadne doplnenými indexami p , p , 1 2..., p , q , q… q atď.
Virac

Polohopis

Virac má rozlohu 11,44 km². Najvyšší bod je položený 340 m n. m. a najnižší bod 200 m n. m.

Obyvateľstvo

Virac má 228 obyvateľov (2009).
Graf vývoja obyvateľstva:
Zdroje: INSEE
Štartovacie okno

Štartovacie okno je v kozmonautike obmedzený, väčšinou pomerne krátky časový úsek, v ktorom môže odštartovať kozmické teleso a dostať sa na potrebnú obežnú dráhu bez bez použitia neúnosne veľkého množstva paliva.
Pojem štartovacie okno je používaný najčastejšie v súvislosti s dosiahnutím nejakého cieľového telesa, či už ide o teleso na obežnej dráhe Zeme (napr. vesmírna stanica, Mesiac), alebo na obežnej dráhe Slnka (planéta, kométa, planétka, atď.). Okno je dané zvolenou technikou letu, vzájomným postavením štartu a cieľa, nárokmi na príletovú a odletovú rýchlosť (čo súvisí s požiadavkou, aby teleso okolo cieľa len preletelo, alebo aby bolo navedené na jeho obežnú dráhu), atď. Nutnosť odštartovať nosnú raketu s nákladom vo vnútri štartovacieho okna nastala preto, lebo po oddelení nosnej rakety zvyčajne po niekoľkých desiatkach minút letu už väčšinou nie je možné robiť veľké korekcie dráhy. Čím väčšie sú manévrovacie schopnosti a množstvo paliva kozmickej lode alebo sondy, tým sú nároky na štartovacie okno menšie.
Pri cestách k iným planétam slnečnej sústavy je nutné brať ohľad aj na vlastný obeh planéty okolo Slnka. Dráha preto musí byť zvolená tak, aby sa sonda a cieľová planéta stretli v jednom bode. Pri medziplanetárnych letoch existuje optimálny dátum, kedy je vzájomné postavenie Zeme a cieľa najvýhodnejšie z hľadiska množstva paliva alebo príletového času k nemu. Štartovacie okno však trvá aj istý čas pred a po optimálnom dátume. Mimo štartovacieho okna nie je možné cieľ danými prostriedkami dosiahnuť.
Saint-Aubin-des-Grois

Poloha

Obec má rozlohu 3,98 km². Najvyšší bod je položený 197 m n. m. a najnižší bod 130 m n. m.

Obyvateľstvo

Počet obyvateľov obce je 64 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Angus T. Jones

Biografia

Angus T. Jones sa narodil 8. októbra 1993 v Texase. Jeho prvou filmovou úlohou bolo päťročné dieťa v dramatickej komédii Milionár. V roku 2002 sa objavil po boku Dennisa Quaida vo filme Hráč. V roku 2003 obdržal svoju významnú úlohu Jakea Harpera v sitcome Dva a pol chlapa. V tom istom roku hral vo filmoch ako Kráľ džungle 2, alebo Dom naruby. Zatiaľ sa naposledy objavil v roku 2005 vo filme The Christmas Blessing. Objavil sa tiež v postave J.T. v epizódnej úlohe v seriáli televízie Disney Channel Hannah Montana.

Zaujímavosti

Za každú jednu epizódu mu pribudlo na účet 300 000 dolárov (230 000 eur).
Gábor Ocskay

Smrť

Zomrel dňa 25. marca 2009 v Budapešti na srdcový infarkt. V septembri 2007 mu diagnostikovali ochorenie srdcového svalu. Kvôli týmto zdravotným problémom prerušil na štyri mesiace kariéru. Kardiológovia mu však povolili návrat k hokeju.